**Družba Apollo Tyres je imenovala novega direktorja oddelka za pnevmatike za uporabo zunaj cest**

**Amsterdam, aprila 2022** –Družba Apollo Tyres je imenovala Guida Boerkampa za novega direktorja oddelka za pnevmatike za uporabo zunaj cest. Nasledil je Ruuda Nijlanda, ki se je upokojil, v družbi pa je na tem mestu opravljal funkcijo več kot deset let.

Boerkamp ima 27 let izkušenj na področju pnevmatik za uporabo zunaj cest. Družbi (ki se je takrat imenovala Vredestein) se je leta 1995 pridružil kot strokovnjak za pnevmatike za kmetijsko in industrijsko mehanizacijo. Nato je v družbi opravljal delo produktnega vodje, vodje poslovnega razvoja in vodje skupine izdelkov, nazadnje pa je vodil evropski oddelek družbe Apollo Tyres za raziskave in razvoj na področju pnevmatik za uporabo zunaj cest.

Na svojem novem položaju bo nadzoroval prodajo in trženje rastočega obsega izdelkov družbe Apollo Tyres za kmetijsko in industrijsko-gradbeno mehanizacijo v okviru blagovnih znamk Vredestein in Apollo ter s svojim delom podpiral nadaljnjo rast po vsej Evropi. Neposredno bo poročal Yvesu Pouliquenu, vodji prodaje in trženja v Evropi pri družbi Apollo Tyres.

"Že od začetka svoje poklicne poti delam v tej družbi, do prevzema pri družbi Vredestein, nato pa pri družbi Apollo Tyres. Zato sem lahko od blizu spremljal njen razvoj med spreminjanjem potreb kmetijskega in industrijsko-gradbenega sektorja v Evropi," je komentiral Boerkamp. "V veliko čast mi je, da lahko naredim naslednji korak ter popeljem oddelek za pnevmatike za uporabo zunaj cest v nove čase in prevzamem odgovornost za vse večjo ponudbo izdelkov. Rad bi se zahvalil Ruudu, ki je v okviru svojega osupljivega dela v družbi vzpostavil temelje."

Rivallant je dodal: "Guido je idealna oseba za vodenje našega oddelka za pnevmatike za uporabo zunaj cest. Ima edinstveno strokovno znanje in izkušnje, s katerimi nam bo pomagal doseči še učinkovitejše poslovanje na evropskem trgu, hkrati pa strankam zagotavljati vrhunske pnevmatike, ki so izdelane v skladu z najvišjimi standardi.

"Ruudu se želim zahvaliti za izjemen prispevek k družbi Apollo Tyres ter blagovnima znamka Vredestein in Apollo," je dodal Rivallant. "Ekipa, ki mu ob upokojitvi želi vse najboljše, ga bo zelo pogrešala."

Nijland je dodal: "V čast mi je, da sem tako velik del svoje poklicne poti preživel v tej organizaciji, kjer sem sodeloval z nekaterimi resnično izjemnimi ljudmi in soustvarjal izdelke, ki določajo merila v tej panogi. Guidu želim vso srečo v novi vlogi in z veseljem pričakujem prihodnji razvoj družbe Apollo Tyres."

**Za več informacij se obrnite na:**

Robbert Holtkamp | tržna komunikacija OHT Europe

Tel. št.: +31 53 888 8187

Mob.: +31 6 1507 6475

E-poštni naslov: robbert.holtkamp@apollotyres.com

**O družbi Apollo Tyres Ltd**

Družba Apollo Tyres Ltd je mednarodna proizvajalka pnevmatik ter vodilna blagovna znamka v Indiji. Družba ima v Indiji več proizvodnih enot ter po eno enoto na Nizozemskem in Madžarskem. Svoje izdelke trži z dvema blagovnima znamkama – Apollo in Vredestein, izdelki pa so na voljo v več kot 100 državah prek razpredene mreže ekskluzivnih prodajnih mest, ki delujejo pod blagovno znamko in ponujajo različne izdelke.